11 Le gona Beibele e re botša ka batho bao re sa swanelago go ba ekiša bao ba ilego ba se ganetše teko ya go ba le thobalano. E bile e re botša ka ditlamorago tše mpe tšeo di ka bago gona ge re ka hloka boitshwaro. Yo mongwe le yo mongwe yo a nago le bothata bja go swana le bja Kim, o swanetše go naganišiša ka lesogana la setlaela leo go bolelwago ka lona go Diema kgaolo 7. Nagana le ka ditlamorago tše bohloko tšeo Aminone a ilego a ba le tšona ka baka la boitshwaro bja gagwe bjo bobe. (2 Sam. 13:1, 2, 10-15, 28-32) Batswadi ba ka thuša bana ba bona gore ba be le boitshwaro le go ba thuša gore ba diriše bohlale ge ba ratana le motho yo a itšego. Ba ka dira seo ka go boledišana le bona borapeding bja lapa, ba diriša dipego tša ka Beibeleng tšeo re sa tšwago go bolela ka tšona.